শেখ রুহুল আমিন,ঝিনাইদহ :  ঝিনাইদহের শৈলকুপায় আওয়ামীলীগের ২ ইউপি চেয়ারম্যান প্রার্থীর কর্মীদের মধ্যে সংঘর্ষে উভয় পে ২০জন কর্মী আহত হয়েছে। নির্বাচনী কার্যালয়সহ ৩০টি বাড়ী ঘর ভাংচুর করা হয়েছে। সারুটিয়া ইউনিয়নের কাতলাগাড়ী বাজার ও পার্শ্ববর্তী ৬টি গ্রামে এই সহিংসতা ও ভাংচুরের ঘটনা ঘটে। এর আগে গত বুধবার রাতেও এখানে সংঘর্ষ চলে।  এলাকাবাসী জানায় কথা কাটাকাটির জের ধরে বুধবার রাতে কাতলাগাড়ী বাজারে সারুটিয়া ইউনিয়নের আওয়ামীলীগ প্রার্থী রায়হান উদ্দিন ও একই দলের অপর প্রার্থী জুলফিকার কায়সার টিপুর কর্মীদের মধ্যে সংঘর্ষ বাধে। এ সময় টিপুর প্রধান  নির্বাচনী কার্যালয়সহ ১০ টি দোকান পাট ভাংচুর করা হয়। এসময় ঘটনাস্থলেই ১২জন আহত হয়। এঘটনার জের ধরে গতকাল বৃহস্পতিবার সকালে আবারো সংঘর্ষে কাতলাগাড়ী বাজার সংলগ্ন সারুটিয়া, কাতলাগাড়ী, বাখরবা, ব্রহ্মপুর, কিত্তিনগরসহ ৬ টি গ্রামের আরো ১০ টি বাড়ীঘর ভাংচুর করা হয়। কৃত্তিনগর গ্রামের আব্দুল লতিফ, আতিয়ার রহমানসহ কয়েকজনের বাড়ি ব্যাপক ভাংচুর করা হয়েছে। মারাত্বক আহত আমিরুল ইসলাম (২৫) ও কাশেম (৩৫) নামের দুই কর্মীকে শৈলকুপা হাসপাতালে ভর্তি করা হয়েছে। বাকিরা বিভিন্ন কিনিকে ভর্তি ও প্রাথমিক চিকিৎসা নিয়েছে।  ইউপি  চেয়ারম্যান পদ প্রার্থী ও থানা আওয়ামীলীগের যুগ্ম সম্পাদক রায়হান উদ্দিন জানান, তার প্রতিদ্বন্দ্বী বিএনপি ও জামাতের অনুগত টিপু দলের মধ্যে বিভেদ সৃষ্টির পায়তারা চালাচ্ছে। অপরদিকে সাবেক ছাত্রলীগ নেতা চেয়ারম্যান প্রার্থী জুলফিকার কায়সার টিপু জানান, তার প্রতিদ্বন্দ্বী রায়হান উদ্দিনের কর্মীরা অতর্কিত ভাবে গত দুই দিনে ৩০/৩৫ টি বাড়িঘর ভাংচুর ও অসংখ্য কর্মীদের উপর হামলা চালিয়ে আহত করেছে। এছাড়া নির্বাচনী আচরন বিধি লঙ্ঘন করা হচ্ছে বলেও তিনি অভিযোগ করেন।  শৈলকুপা থানার সেকেন্ড অফিসার শহিদুল ইসলাম জানান, এলাকায় পুলিশ টহল  জোরদার করা হয়েছে। এদিকে হরিণাকুণ্ড উপজেলার চাঁদপুর ইউনিয়নে বুধবার রাতে নির্বাচনী সহিংসতার ঘটনা ঘটেছে। উল্লেখ্য ২৮ জুন শৈলকুপা উপজেলার ১৪ টি ইউনিয়নে নির্বাচন অনুষ্ঠিত হবে।